Raspored upisa - generacije upisa 2020/21; 2018/19; 2017/18; 2016/17 2015/16 i stariji– SVI status „samofinansiranje“

Studenti generacije upisa 2020/21; 2018/19; 2017/18; 2016/17, 2015/16 i stariji KOJIMA NIJE ISTEKAO TROSTRUKI BROJ GODINA STUDIRANJA upisuju se u statusu „samofinansiranje“. 
Studenti koji završavaju studije – imaju odbranu završnog rada - do 30.09.2026. godine, ne vrše upis. Studenti koji nastavljaju studije posle 30.09.2026. godine, sem onih kojima ističe rok studiranja, u obavezi su da izvrše upis, kako ne bi izgubili status studenta (i u slučaju da je preostala samo odbrana završnog rada).

Upis će se vršiti u „Staroj čitaonici“ po rasporedu koji možete pogledati niže. 
Preporučujemo da upis vršite lično, ali upis može obaviti i neko umesto Vas. 

VAŽNO: Studenti generacije upisa 2018/19 kojima ističe dvostruki broj godina studija, 8. godina, prilikom upisa predaju službeniku molbu za produženje roka studiranja do trostrukog broja godina trajanja studijskog programa.

Napomena: Molimo studente da se pridržavaju rasporeda upisa i unapred pripreme dokumenta potrebna za upis, kako bismo, zajedno, što efikasnije, završili proceduru upisa.


	Datum
	Status u šk. 2025/26
	Generacija upisa
	Vreme
	Broj indeksa
	Mesto

	19.09.2026.
SUBOTA
	samofinansiranje
	2020/21
2020/21
2020/21
2018/19
2018/19
2017/18
2017/18
2016/17
2015/16 i stariji
	10.00
11.00
12.00
14.30
15.00
16.00
17.00
17.30
18.30
	1-320 
321-640 
640-1099 
1-350 
351-1069 
1-600 
601-2045 
svi 
svi 
	Stara čitaonica





Potrebna dokumenta:
1. Indeks,
2. ŠV-20 obrazac – ponesite popunjen ŠV-20 obrazac, odštampan dvostrano (na jednom papiru)
3. Uplatnica u iznosu od 300,00 dinara – Univerzitet u Beogradu
· Svrha uplate: za Univerzitetski centar za razvoj karijere i savetovanje studenata
· Žiro račun: 840-32902845-54; Poziv na broj: 742317-50
4. Uplata školarine za prvu ratu u iznosu od 15.000,00 dinara  – Fakultet organizacionih nauka
žiro račun: 840-32902845-54 model 97 Poziv na broj videti iz vašeg dosijea/e-student 
[bookmark: _GoBack]Nakon konačnog obračuna školarine, ukoliko je ukupni iznos školarine manji od 15.000 dinara, razlika će biti vraćena na nalog studenta. 
Studenti kojima je preostala samo odbrana završnog rada ne plaćaju školarinu.

VAŽNO: Biranje predmeta za slušanje u šk. 2026/27. godini, vrši se preko aplikacije (E-student) NAJKASNIJE DO 25.09.2026. godine. Biće omogućeno da sami prijavite preko 60 ESPB,  DO 72 ESPB boda, kao dodatne bodove. Dodatni ESPB bodovi (preko 60 ESPB) se obračunavaju po ceni prvog slušanja. Budžetskim studentima biće dodat iznos za cenu dodatnih bodova na e-student nalog, a samofinansirajućim studentima biće, po potrebi, korigovana školarina. Obavezno je da ažurirate elektronski ŠV-20 obrazac. Ukoliko ne izvršite biranje predmeta, nećete biti na spiskovima za slušanje nastave, vežbi, polaganje kolokvijuma i polaganje ispita. Predmeti se biraju tako što se prvo biraju predmeti koji nisu položeni iz prethodnih godina, pa tek onda novi predmeti za slušanje i, eventualno, dodatni bodovi. Sve do 25.09.2026. godine će biti otvorena baza za biranje, tako da možete da samostalno vršite izmene i birate predmete do tada. Naknadni upis i naknadna prijava i odjava predmeta za slušanje, plaćaju se po Cenovniku. 
Studenti koji su menjali studijski program, ili vršili prelaz sa drugih fakulteta, reupis i slično i imaju problema sa prijavom predmeta, treba da se obrate mejlom Službi za osnovne studije sa zahtevom za prijavu predmeta.

